open-index/open-wikipedia-markdown huggingface dataset:
ரிவியர் டெஸ் ரெம்பார்ட்ஸ் ஆறு

இடது|thumb|300x300px|ரிவியர் டெஸ் ரெம்பார்ட்ஸ்
**ரிவியர் டெஸ் ரெம்பார்ட்ஸ்** (*Rivière des Remparts*) என்பது பிரான்சின் கடல்கடந்த பிராந்தியமாக இந்தியப் பெருங்கடலில் உள்ள ரீயூனியன் தீவில் பாயும் ஒரு ஆறாகும். இது 27.1 கிலோமீட்டர் (16.8 மைல்) நீளமுடையது.  இது பிட்டன் டெஸ் சோஞ்ச் மலையின் சரிவுகளில் தோன்றி, பிட்டன் டி லா ஃபோர்னைஸ் மலைக்கு அருகிலுள்ள ஒரு ஆழமான எரிமலைப் பெருவாய் வழியாக தெற்கு நோக்கிப் பாய்ந்து, செயின்ட்-ஜோசப் நகரில் கடலில் கலக்கிறது. இது ரிவியர் டெஸ் ரெம்பார்ட்ஸ் - ரிவியர் லாங்கேவின் முக்கியமான பறவைப் பகுதியின் ஒரு பகுதியாகும். 

## மேற்கோள்கள்

பகுப்பு:பிரான்சின் ஆறுகள்
பகுப்பு:இரீயூனியனின் ஆறுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
ரிவியர் செயிண்ட்-டெனிஸ் ஆறு

**ரிவியர் செயிண்ட்-டெனிஸ்** (*Rivière Saint-Denis*) என்பது பிரான்சின் கடல்கடந்த பிராந்தியமாக இந்தியப் பெருங்கடலில் உள்ள ரீயூனியன் தீவில் உள்ள ஒரு ஆறாகும். இந்த ஆறு 15.5 கிலோமீட்டர் (9.6 மைல்) நீளமுள்ளது. இது பிளெய்ன் டெஸ் ஷிகோஸ் – பிளெய்ன் டி'அஃபூஷஸ் முக்கியமான பறவைகள் பகுதி வழியாகவும், பின்னர் தலைநகரான செயிண்ட்-டெனிஸ்  வழியாகவும் பாய்ந்து, தீவின் வடகோடிப் பகுதிக்கு அருகில் கடலில் கலக்கிறது. 

## மேற்கோள்கள்

பகுப்பு:பிரான்சின் ஆறுகள்
பகுப்பு:இரீயூனியனின் ஆறுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
அகில இந்திய தலித் உரிமைகள் இயக்கம்

**அகில இந்திய தலித் உரிமைகள் இயக்கம்** (*All India Dalit Rights Movement*) என்பது இந்தியப் பொதுவுடமைக் கட்சியின் தலித் பிரிவாகும். இது 2021 திசம்பர் 18 மற்றும் 19 ஆகிய தேதிகளில் நடைபெற்ற அகில இந்திய மாநாட்டில் உருவாக்கப்பட்டது.

## அலுவலக பொறுப்பாளர்கள்

* பொதுச் செயலாளர்-வி. எசு. நிர்மல்குமார்
* தலைவர்-ஏ. ராமமூர்த்தி
* துணைத் தலைவர்-ஜான்கி பாசுவான், பீலிங்கம், மகாதேவகடே, கரவடி சுப்பராவ்
* செயலாளர்-என். ராஜன், சூர்யகாந்த் பாசுவான்
* பொருளாளர்-தேவிகுமாரி

## மேற்கோள்கள்

பகுப்பு:தலித்தியல்
பசுந்தாவரக் கிளை

**பசுந்தாவரக் கிளை** (*Viridiplantae*) என்பது பச்சைப்பாசிகளையும், நிலத்தாவரங்களையும் உள்ளடக்கியதொரு பெரும் உயிரினக் கிளையாகும். இது ஏறத்தாழ 4,50,000 முதல் 5,00,000 வரையிலான மெய்க்கருவுயிரி சிற்றினங்களைக் கொண்டுள்ளது. இவை சூரியஒளியைப் பயன்படுத்தி ஒளிச்சேர்க்கை மூலம் தங்களுக்குத் தேவையான ஆற்றலைப் பெறுகின்றன. நிலப்பரப்பு, நீர்வாழ் சூழல் மண்டலங்களில், இக்கிளையின் இனங்கள் முதன்மை உற்பத்தியாளர்களாகத் திகழ்கின்றன.

## வகைப்பாடு
பசுந்தாவரங்கள் பிரதானமாக இரண்டு முக்கிய பிரிவுகளாகப் பிரிக்கப்படுகின்றன:
# குளோரோபைட்டா : இதில் பெரும்பாலான நீர்வாழ் பச்சைப்பாசிகள் அடங்கும்.
# நில, நன்னீர் தாவரம் (Streptophyta): இதில் சில மேம்பட்ட பச்சைப்பாசிகளும், அனைத்து நிலத்தாவரங்களும் அடங்கும்.
முன்பு பச்சைப்பாசிகள் தனியாகவும், நிலத்தாவரங்கள் தனியாகவும் வகைப்படுத்தப்பட்டன. ஆனால் நவீன மரபணு ஆய்வுகள் நிலத்தாவரங்கள் பச்சைப்பாசிகளிலிருந்தே தோன்றியவை என்பதை உறுதிப்படுத்தியதால், இவை அனைத்தும் இப்போது இந்த உயிரிக்கிளையின் கீழ் வகைப்படுத்தப்பட்டுள்ள.

### உயிரிக்கிளைப் படம்
2019 ஆம் ஆண்டில், 1,153 தாவர இனங்களின் மரபணுக்களையும், டிரான்ஸ்கிரிப்டோம்களையும்(transcriptomes) அடிப்படையாகக் கொண்ட ஒரு இனவழி உறவுமுறை முன்மொழியப்பட்டது.மரபு அடிப்படை ஆய்வுகளில் பாசிகளின் எண்ணிக்கை அதிகரிக்கிறது. இரண்டு பெரும் உட்பிரிவுகள் கிளைப்படத்தில் இணைக்கப்பட்டது 

பச்சைப்பாசிகளின் மூதாதையர்கள், முன்பு கசையிழைகளைப் பெற்றிருந்தன.

## பரிணாம வளர்ச்சி
இக்கிளையின் பசுந்தாவரங்கள், சுமார் 1 பில்லியன் ஆண்டுகளுக்கு முன்னரே தோன்றியதாகக் கருதப்படுகிறது. இவை முதலில் கடலிலும் நன்னீரிலும் பாசிகளாகத் தோன்றி, பின்னர் சுமார் 470 மில்லியன் ஆண்டுகளுக்கு முன்பு நிலப்பரப்பில் வாழத் தொடங்கின. நிலத்தாவரங்களின் தோற்றம் பூமியின் வளிமண்டலத்தில் உயிர்வளி அளவு அதிகரிக்கவும், ஓசோன் படலம் உருவாகவும் முக்கிய காரணமாக அமைந்தது.

## சிறப்பம்சங்கள்
இக்குழுவில் உள்ள உயிரினங்களின் செல் சுவர்கள் செல்லுலோஸால் ஆனவை. இவை பச்சையம் ஏ (Chlorophyll a), பச்சையம் பி (Chlorophyll b) ஆகிய நிறமிகளைக் கொண்ட கணிகங்களைக் கொண்டுள்ளன. தாவரங்கள் தங்களின் உணவை மாப்பொருள் வடிவில் கணிகங்களுக்குள்ளேயே சேமித்து வைக்கின்றன.

## முக்கியத்துவம்
இவை புவியின் கார்பன் சுழற்சியில் முக்கியப் பங்கு வகிக்கின்றன. மனிதர்களுக்குத் தேவையான உணவு, மருந்து, எரிபொருள் மற்றும் கட்டுமானப் பொருட்கள் எனப் பல தேவைகளுக்கு ஆதாரமாக விளங்குகின்றன. உலகளாவிய உயிரின பன்முகத்தன்மையை நிலைநிறுத்துவதில் பசுந்தாவரங்களின் பங்கு ஈடுஇணையற்றது ஆகும்.

## மேற்கோள்கள்

பகுப்பு:தாவர வகைப்பாட்டியல்
பகுப்பு:மெய்க்கருவுயிரிகள்
1,2-டைபுரோமோடெட்ராகுளோரோயீத்தேன்

**1,2-டைபுரோமோடெட்ராகுளோரோயீத்தேன்** (*1,2-Dibromotetrachloroethane*) என்பது C2Br2Cl4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். இது கண்ணீரை வரவழைக்கும் ஆவிகளை வெளியிடும் ஒரு படிகத் திண்மப் பொருளாகும். ஒரு பூஞ்சைக் கொல்லியாகவும், தீத்தடுப்பானாகவும் மற்றும் ஆய்வகத்தில் புரோமினுக்கு ஒரு மூலப்பொருளாகவும் பயன்படுத்தப்படுகிறது. 1,1-டைபுரோமோடெட்ராகுளோரோயீத்தேன் என்ற மாற்றியம் அரிதானது என்பதால், 1,2-டைபுரோமோடெட்ராகுளோரோயீத்தேன் பொதுவாக டைபுரோமோடெட்ராகுளோரோயீத்தேன் என்றே குறிப்பிடப்படுகிறது.

## வினைகள்
டைபுரோமோடெட்ராகுளோரோயீத்தேன் சூடுபடுத்தும்போது டெட்ராகுளோரோயெத்திலீன் மற்றும் புரோமினாக சிதைவடைகிறது. பொட்டாசியம் சல்பைடுடன் வினைபுரிந்து, டெட்ராகுளோரோயெத்திலீன், பொட்டாசியம் புரோமைடு மற்றும் கந்தகம் ஆகியவற்றைக் கொடுக்கிறது.

:C2Br2Cl4 + K2S -> C2Cl4 + S + 2 KBr

டைபுரோமோடெட்ராகுளோரோயீத்தேன், 140 முதல் 150 °செல்சியசு வெப்பநிலையில் அனிலினுடன் வினைபுரியும்போது, ​​தூய டெட்ராகுளோரோயெத்திலீனைக் கொடுக்கிறது.

வளையயெக்சீன், 2,2,4-மும்மெத்தில்பெண்டீன், 1-எக்சீன், 1-ஆக்டீன், 2-மெத்தில்-1-பியூட்டீன் மற்றும் 2,2,4-மும்மெத்தில்-2-பெண்டீன் போன்ற சேர்மங்களுடன் வினைபுரியும்போது, ​​இது புரோமினேற்றம் மூலம் அல்லைலிக் மோனோபுரோமைடுகளை உருவாக்குகிறது. டைபுரோமோடெட்ராகுளோரோயீத்தேன் அதன் இரண்டு புரோமின் அணுக்களையும் இழந்து, டெட்ராகுளோரோயெத்திலீன் மற்றும் ஐதரசன் புரோமைடை விட்டுச்செல்கிறது.

டைபுரோமோடெட்ராகுளோரோயீத்தேன் 1846 ஆம் ஆண்டு இத்தாலிய வேதியியலாளர் பாசுட்டினோ மலகுடி என்பவரால் கண்டுபிடிக்கப்பட்டது. மலகுடி, டெட்ராகுளோரோயெத்திலீன் (அப்போது குளோரெத்தோசு என்று அறியப்பட்டது) மற்றும் புரோமின் ஆகியவற்றின் கலவையை சூரிய ஒளிக்கு உட்படுத்தினார். இக்கலவை புரோமியூர் டி குளோரெத்தோசு என்று அழைக்கப்பட்டது. மலகுடியின் முறையைப் போலவே, டைபுரோமோடெட்ராகுளோரோயீத்தேன் நவீன தொகுப்பு முறையில், கார்பன் டெட்ராகுளோரைடில் கரைந்த புரோமினை டெட்ராகுளோரோ எத்திலீனில் பயன்படுத்துகிறது.

## மேற்கோள்கள்

பகுப்பு:புரோமோகுளோரோ ஆல்க்கேன்கள்
கோத்தா கெமுனிங் சட்டமன்றத் தொகுதி

**கோத்தா கெமுனிங் சட்டமன்றத் தொகுதி** (**N50**) (மலாய்: *Bahagian Pilihan Raya Kota Kemuning*; ஆங்கிலம்: *Kota Kemuning State Constituency*; சீனம்: 哥打哥文宁州议席) என்பது மலேசியா, சிலாங்கூர், சா ஆலாம் மாநகராட்சியில் உள்ள ஒரு சட்டமன்றத் தொகுதி ஆகும். இந்தத் தொகுதி கோத்தா ராஜா மக்களவைத் தொகுதியில் (**P111**); கோத்தா கெமுனிங் புறநகர்ப் பகுதியில் அமைந்துள்ளது.

கோத்தா கெமுனிங் சட்டமன்றத் தொகுதி 2018-ஆம் ஆண்டில் உருவாக்கப்பட்டது. மறுசீரமைக்கப்பட்ட இந்தத் தொகுதியில், முதன்முதலாக 2018-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

2018-ஆம் ஆண்டில் இருந்து கோத்தா கெமுனிங் சட்டமன்றத் தொகுதி, சிலாங்கூர் மாநில சட்டமன்றத்தில் பிரதிநிதிக்கப் படுகிறது. தற்போது பிரகாஷ் ஜம்புநாதன் *(Preakas Sampunathan)* என்பவர் இந்தச் சட்டமன்றத் தொகுதியின் உறுப்பினராக உள்ளார். கோத்தா கெமுனிங் தொகுதியின் தற்போதைய வாக்காளர் எண்ணிக்கை: 39.8% மலாய்க்காரர்கள்; 33.4% சீனர்கள்; 23.1% இந்தியர்கள்; 3.76% பிற இனத்தவர் என பதிவாகி உள்ளது.

30 மார்ச் 2018 அன்று வெளியிடப்பட்ட மத்திய அரசிதழின்படி, கோத்தா கெமுனிங் தொகுதி 14 வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* கணபதிராவ் விருமன்
* செந்தோசா சட்டமன்றத் தொகுதி
* சிலாங்கூர் மாநில சட்டமன்றம்
* சிலாங்கூர் மாநிலத் தேர்தல் 2023
* கோத்தா ராஜா மக்களவைத் தொகுதி

## வெளி இணைப்புகள்

பகுப்பு:சிலாங்கூர் சட்டமன்றத் தொகுதிகள்
புரோமோகுளோரோ அயோடோமீத்தேன்

**புரோமோகுளோரோ அயோடோமீத்தேன்** (*Bromochloroiodomethane*) என்பது CHBrClI என்ற மூலக்கூற்று வாய்ப்பாட்டால் விவரிக்கப்படும் ஒரு டிரை ஆலோமீத்தேன்  சேர்மமாகும். இந்த சிக்கலான கரிமச் சேர்மம், மீத்தேன் மூலக்கூறுடன் புரோமின், குளோரின் மற்றும் அயோடின் ஆகிய மூன்று ஆலசன் அணுக்கள் பிணைக்கப்பட்டிருப்பதன் மூலம் வகைப்படுத்தப்படுகிறது.  இந்தச் சேர்மம் கடிகார திசை மற்றும் எதிர்கடிகார திசை எனப்படும் ஆர் மற்றும் எசு வடிவங்களைக் கொண்டுள்ளது. 

## தயாரிப்பு
கார்பன் டெட்ராகுளோரைடில் உள்ள புரோமோ ஈரயோடோமீத்தேன் கரைசலை, இருகுளோரோமீத்தேனில் உள்ள ஆண்டிமனி பெண்டாகுளோரைடு கரைசலுடன் 0 °செல்சியசு  வெப்பநிலையில் வினைபுரியச் செய்வதன் மூலம் புரோமோகுளோரோ அயோடோமீத்தேன் சேர்மத்தைத் தயாரிக்கலாம்.

## வேதிப் பண்புகள்
மற்ற டிரை ஆலோமீத்தேன்களைப் போலவே, இதுவும் குறைந்த வெப்பநிலையில் அதே இடத்தில் புரோட்டானை இழந்து குளோரோபுரோமோ அயோடோமெத்தில் எதிர்மின் அயனிகளைக் கொடுக்கிறது. உதாரணமாக, இது பொட்டாசியம் டெர்ட்-பியூட்டாக்சைடின் முன்னிலையில் பீனைல்மெர்குரிக் குளோரைடுடன் வினைபுரிந்து பீனைல்(குளோரோபுரோமோ அயோடோமெத்தில்)பாதரசத்தை உருவாக்குகிறது.

## இயற்பியல் பண்புகள்
புரோமோகுளோரோ அயோடோமீத்தேன்  சேர்மம் வெளிர் மஞ்சள் நிற திரவமாக உள்ளது. இது கரிமக் கரைப்பான்களில் கரையும். ஆனால் தண்ணீரில் குறைவாகவே கரையும்.

## பயன்கள்
முதன்மையாக கரிமத் தொகுப்பு வினைகளில் ஒரு வினைக்காரணியாகவும், மேலும் சிக்கலான மூலக்கூறுகளை உருவாக்குவதற்கான ஒரு கட்டுமானப் பொருளாகவும் புரோமோகுளோரோ அயோடோமீத்தேன் பயன்படுத்தப்படுகிறது.

## மேற்கோள்கள்

பகுப்பு:புரோமோகுளோரோ ஆல்க்கேன்கள்
பகுப்பு:ஆலோமீத்தேன்கள்
ஆர்க்டோவ்சுகி தீபகற்பம்

**ஆர்க்டோவ்சுகி தீபகற்பம்** (*Arctowski Peninsula*) என்பது அண்டார்டிகாவின் கிரகஃம் லேண்டு பகுதியில் அமைந்துள்ளது தீபகற்பம் ஆ்கும்.

## அமைவிடம்
இந்தத் தீபகற்பம், அண்டார்டிக் தீபகற்பத்தின் மேற்கு கடற்கரையில், டான்கோ கடற்கரையில் (Danco Coast) அமைந்துள்ளது. இது சுமார் 15 கடல் மைல்கள் (28 கி.மீ) நீளம் கொண்டது. இது வட-தெற்கு திசையில் ஆன்ட்வோர்ட் விரிகுடாவுக்கும் (Andvord Bay), வில்ஏல்மினா விரிகுடாவுக்கும் (Wilhelmina Bay) இடையே அமைந்துள்ளது.

## கண்டுபிடிப்பு
இது 1897-99 ஆம் ஆண்டுகளில் அட்ரியன் டி கெர்லாச் (Adrien de Gerlache) தலைமையிலான பெல்ஜிய அண்டார்டிக் பயணத்தின் (BelgAE) போது கண்டறியப்பட்டது. அந்தப் பயணத்தில் பங்கேற்ற புகழ்பெற்ற போலந்து விஞ்ஞானி யென்றி ஆர்க்டோவ்சுகி என்பவரின் நினைவாக இதற்கு "ஆர்க்டோவ்சுகி தீபகற்பம்" என்று பெயரிடப்பட்டுள்ளது.

## இயற்கை சூழல்
இந்தத் தீபகற்பத்தைச் சுற்றியுள்ள பகுதிகளில் ஜென்டூ பெங்குவின்கள் (Gentoo penguins) அதிக அளவில் காணப்படுகின்றன. குறிப்பாக கியூவர்வில் தீவு போன்ற அருகிலுள்ள பகுதிகளில் இவை அதிக அளவில் வசிப்பதால், இது அண்டார்டிக் சுற்றுலாப் பயணிகளின் விருப்பமான இடமாக உள்ளது. அண்டார்டிகாவின் நிலவியல், பனிப்பாறைகள் குறித்து ஆய்வு செய்ய இந்தத் தீபகற்பம் ஒரு முக்கியமான இடமாகத் திகழ்கிறது. பனிப்பாறைகள் இருப்பினும்,  இதன் நிலப்பரப்பில் பெரும்பாலும் எரிமலைப் பாறைகளும், கருங்கல் (பாறை) பாறைகளும் உள்ளன.

## மேற்கோள்கள்

பகுப்பு:அண்டார்க்டிக்கா
இரோங்கே தீவு

**இரோங்கே தீவு** (*Rongé Island*) என்பது, அண்டார்டிகாவின் கிரகாம் நிலக் கடற்கரைக்கு அப்பால், எரேராக் கால்வாயின் மேற்குப் பகுதியில் அமைந்துள்ள ஒரு உயரமான,  கரடுமுரடான தீவாகும். இது சுமார் 9.3 கிலோமீட்டர் நீளம் கொண்டது. இத்தீவு இப்பகுதியில் உள்ள தீவுக் கூட்டங்களிலேயே மிகப்பெரியதாகும். இதன் நடுப்பகுதியில், கடல் மட்டத்திலிருந்து 1,158 மீட்டர் (3,799 அடி) உயரமுள்ள 'பிரித்தானியா' மலைச் சிகரம் அமைந்துள்ளது.

## வரலாறு
இந்தத் தீவு 1897-1899 ஆம் ஆண்டுகளில் ஏட்ரியன் டி கெர்லாச் தலைமையிலான பெல்ஜியம் அந்தாட்டிக்கப் பயணத்தின் போது கண்டுபிடிக்கப்பட்டது. இந்தப் பயணத்திற்கு நிதியுதவி அளித்த 'மேடம் டி ரொங்கே' என்பவரின் நினைவாக இத்தீவிற்கு இப்பெயர் சூட்டப்பட்டுள்ளது.

## முக்கிய இடங்கள்
இத்தீவில் பல முக்கிய நிலப்பகுதிகள் உள்ளன.
* டெனண்ட் மலை: இத்தீவின் வடக்கு முனையில் உள்ள ஒரு குறிப்பிடத்தக்க சிகரம்.
* ஜார்ஜஸ் பாயிண்ட்: தீவின் வடக்கு முனைப் பகுதி.
* பால்சு துளை (Pauls Hole): தீவின் கிழக்குக் கரையில் அமைந்துள்ள ஒரு சிறிய துறைமுகம். இது ஒரு காலத்தில் திமிங்கல வேட்டைக்காரர்களால் பயன்படுத்தப்பட்டது.

## இயற்கைச் சூழல்
இத்தீவு முழுவதும் பனியாறுகளால் சூழப்பட்டுள்ளன. இத்தீவைச் சுற்றி, கூவர்வில் தீவு, இடான்கோ தீவு போன்ற பல சிறிய தீவுகள் அமைந்துள்ளன. இது அண்டார்டிக் ஒப்பந்த அமைப்பின் கீழ் மேலாண்மை செய்யப்படுகிறது. கரடுமுரடான பாறைகளுடனும், பனி படர்ந்த மலைகளுடனும், இத்தீவு இயற்கை எழில் கொஞ்சும் பகுதியாகக் கருதப்படுகிறது.

## மேற்கோள்கள்

பகுப்பு:அந்தாட்டிக்காவின் தீவுகள்
கிரகாம் நிலம்

**கிரகாம் நிலம்** (*Graham Land*) என்பது அந்தாட்டிக்கா மூவலந்தீவின் வடக்குப் பகுதியாகும். இது ஜெரமி முனை, அகாசிசு முனை ஆகியவற்றை இணைக்கும் கோட்டிற்கு வடக்கே அமைந்துள்ளது. அண்டார்ட்டிக்கா மூவலந்தீவின் வட பகுதியை கிரகாம் நிலம் என்றும், தென் பகுதியை பால்மர் நிலம் என்றும் அழைப்பதென 1964-ஆம் ஆண்டில் பிரித்தானியாவிற்கும் ஐக்கிய அமெரிக்காவிற்கும் இடையே மேற்கொள்ளப்பட்ட ஒப்பந்தத்தின்படி தீர்மானிக்கப்பட்டது. இங்குள்ள மலைத்தொடர்கள் வட அமெரிக்கா முதல் தென் அமெரிக்கா வரை நீளும் அமெரிக்க கார்திலெரா மலைத்தொடரின் கடைசித் தொடர்ச்சியாகக் கருதப்படுகின்றன. இங்கு லாக்லாவெர், லூயிஸ் பிலிப் உள்ளிட்ட பல பீடபூமிகள் காணப்படுகின்றன.

## பெயர்க் காரணம்
*கிரகாம் நிலம்* என்று இந்த  இடத்திற்கு, 1832-ஆம் ஆண்டு இப்பகுதியை ஆய்வு செய்த ஜான் பிஸ்கோ என்பவரால், பிரித்தானியக் கடற்படைத் தளபதியாக இருந்த சர் ஜேம்சு ஆர். ஜி. கிரகாம் என்பவரின் பெயர் சூட்டப்பட்டது. இது அர்கெந்தீனா, பிரித்தானியா, சிலி ஆகிய நாடுகளால் உரிமை கோரப்படும் ஒரு சர்ச்சைக்குரிய பகுதியாகவும் உள்ளது.

## வருகை
இந்நிலப்பகுதியானது, தென் அமெரிக்காவிற்கு மிக அருகில் அமைந்துள்ள அந்தார்ட்டிகாவின் ஒரு பகுதியாகும். இதன் காரணமாகவே, தென் அமெரிக்காவிலிருந்து அந்தார்டிகாவிற்கு வரும் சுற்றுலாப் பயணிகளும், ஆய்வாளர்களும் பெரும்பாலும் இப்பகுதியைத்தான் வந்தடைகிறார்கள். 1934-1937 காலகட்டத்தில் மேற்கொள்ளப்பட்ட பிரித்தானிய கிரகாம் நில ஆய்வுக்கு முன்பு வரை, இது ஒரு தீவுக்கூட்டம் என்று தான் கருதப்பட்டது; பின்னரே இது ஒரு மூவலந்தீவு என்று கண்டறியப்பட்டது.

## மேற்கோள்கள்

## வெளி இணைப்புகள்
* 

பகுப்பு:பிரித்தானிய அந்தாட்டிக்கா ஆள்புலம்
பகுப்பு:அண்டார்க்டிக்கா
திரியுக நகராட்சி

**திரியுக நகராட்சி** (*Triyuga*) (நேபாள மொழி:त्रियुगा), நேபாளம் நாட்டின் தூரக்கிழக்கில் அமைந்த கோசி மாநிலம், சாகர்மாதா மண்டலத்தில் உள்ள  உதயபூர் மாவட்டத்தின் நிர்வாகத் தலைமையிடம் மற்றும் நகராட்சியுடன் கூடிய நகரம் ஆகும். இது மாநிலத் தலைநகரான விராட்நகருக்கு வடமேற்கே 115கிலோமீட்டர் தொலைவில் உள்ளது.

## மக்கள் தொகை பரம்பல்
2021ஆம் ஆண்டின் கணக்கெடுப்பின்படி,  பரப்பளவும், 25,623 குடியிருப்புகளும், 16 வார்டுகளும் கொண்ட திரியுக நகராட்சியின் மக்கள் தொகை 103,475 ஆகும். 
## நகராட்சியின் வார்டுகள்
திரியுக நகராட்சி 16 வார்டுகள் கொண்டுள்ளது. அவைகள் பின்வருமாறு:

## புவியியல்

திரியுக நகராட்சியின் வடக்கில் மகாபாரத மலைத்தொடர்களும், தெற்கில் சுர்ரே மலைகளும் உள்ளது.  உள்ளது.  இந்நகரத்தில் பருவா ஆறும், அருகில் கோசி ஆறும் பாய்கிறது.
## படக்காட்சிகள்

File:Gaighat Bazar from pipal chowk.jpg| கய்காட் கடைவீதி 
File:त्रियुगा माध्यमिक विद्यालय, गाईघाट1.jpg|திரியுக மேல்நிலைப்பள்ளி
File:Radha Krishna Temple, Gaighat.jpg|இராதா-கிருஷ்ணன் கோயில்

## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்
*UN map of the municipalities of Udayapur District
* Udayupur Valley / Gaighat information
* Koshi Camp
* Udayapur.com 

பகுப்பு:நேபாள நகரங்கள்
பகுப்பு:கோசி மாநிலம்
சங்குநாராயணன் நகராட்சி

**சங்குநாராயணன் நகராட்சி** (*Changunarayan*) (நேபாள மொழி:चाँगुनारायण), நேபாளம் நாட்டின் பாக்மதி மாநிலம், காத்மாண்டு சமவெளி, பக்தபூர் மாவட்டத்தில் அமைந்த நகராட்சி ஆகும். இது மாநிலத் தலைநகரான ஹெடௌதாவிற்கு 85 கிலோமீட்ட்ர் தொலைவில் உள்ளது. இங்குள்ள சங்கு நாராயணன் கோயில் பெயரில் இந்நகராட்சி அழைக்கப்படுகிறது. இந்நகராட்சி 2014ல் நிறுவப்பட்டது.
2011ஆம் ஆண்டின் கணக்கெடுப்பின்படி, இதன் மக்கள் தொகை 55,430 ஆகும்.

## இதனையும் காண்க
* சங்கு நாராயணன் கோயில் 
* நேபாள நகரங்கள்
## மேற்கோள்கள்

பகுப்பு:நேபாள நகரங்கள்
பகுப்பு:பாக்மதி மாநிலம்
கொறித்துண்ணி இயல்

கொறித்துண்ணி இயல் (**Rodentology** **)**என்பது கொறித்துண்ணி ஆய்வாளரால் கொறித்துண்ணிகளைப் பற்றி ஆய்வு செய்வதற்கான பாலூட்டி இயலின் ஒரு பிரிவாகும்.இதில் **[[எலிக்குடும்பம்|எலிகள்]] (Rodents)** பற்றி ஆய்வு செய்யப்படுகிறது;கொறித்துண்ணிகளின் குழுவில் எலிகள், அணில்கள் மட்டுமல்லாது பல்வேறு இனங்களும் அடங்கும். விலங்கியல் கண்ணோட்டத்தில், இது பல்வேறு கொறித்துண்ணி இனங்களின் நடத்தை, உயிரியல் மற்றும் வகைப்பாட்டை ஆராய்கிறது. கொறித்துண்ணிகள் பற்றிய ஆய்வில் அவற்றின் மரபியல் மற்றும் சுற்றுச்சூழல் அமைப்பில் அவற்றின் பங்கு ஆகியவை அடங்கும். மேலும், இந்த ஆய்வுகள் பூச்சி கட்டுப்பாடு, நோய்களைப் பரப்பும் ஊடகங்கள், விவசாயத்தில் நோய் மேலாண்மை, சுற்றுச்சூழல் சேதம், உலகமயமாக்கலும் நோய்களும், மனித சமூகத்தின் மீது ஏற்படும் விளைவுகள் மற்றும் நோய்க்கிருமி பரவல் போன்ற துறைகளிலும் மேற்கொள்ளப்படுகின்றன.

### சமூகத்திற்கு நன்மைகள்
கொறித்துண்ணி இயல் ஆய்வு விவசாயம், இயற்கை சமநிலை, உணவு பாதுகாப்பு, உலகளாவிய சுகாதாரம், மனித ஆரோக்கியம், அடித்தள வசதி பாதுகாப்பு, ஒருங்கிணைந்த பூச்சி மேலாண்மை, பொது சுகாதாரம் மற்றும் அறிவியல் ஆராய்ச்சி போன்ற துறைகளில் மனித சமுதாயத்திற்கு பெரும் பயன்களை வழங்குகிறது. . 

## மேற்கோள்கள்

## வெளி இணைப்புகள்

பகுப்பு:எலிகள்
பகுப்பு:விலங்கியல்
ஈஜோக் சட்டமன்றத் தொகுதி

**ஈஜோக் சட்டமன்றத் தொகுதி** (**N11**) (மலாய்: *Bahagian Pilihan Raya Ijok*; ஆங்கிலம்: *Ijok State Constituency*; சீனம்: 伊约克州选区) என்பது மலேசியா, சிலாங்கூர், கோலா சிலாங்கூர் மாவட்டத்தில் உள்ள ஒரு சட்டமன்றத் தொகுதி ஆகும். இந்தத் தொகுதி கோலா சிலாங்கூர் மக்களவைத் தொகுதியில் (**P096**); ஈஜோக் பகுதியில் அமைந்துள்ளது.

ஈஜோக் சட்டமன்றத் தொகுதி 1994-ஆம் ஆண்டில் உருவாக்கப்பட்டது. மறுசீரமைக்கப்பட்ட இந்தத் தொகுதியில், முதன்முதலாக 1995-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

1995-ஆம் ஆண்டில் இருந்து ஈஜோக் சட்டமன்றத் தொகுதி, சிலாங்கூர் மாநில சட்டமன்றத்தில் பிரதிநிதிக்கப் படுகிறது. தற்போது **செப்ரி மேஜான்** *(Jefri Mejan)* என்பவர் இந்தச் சட்டமன்றத் தொகுதியின் உறுப்பினராக உள்ளார். ஈஜோக் தொகுதியின் தற்போதைய வாக்காளர் எண்ணிக்கை: 61.6% மலாய்க்காரர்கள்; 13.2% சீனர்கள்; 24.2% இந்தியர்கள்; 1.01% பிற இனத்தவர் என பதிவாகி உள்ளது.

30 மார்ச் 2018 அன்று வெளியிடப்பட்ட மத்திய அரசிதழின்படி, ஈஜோக் தொகுதி 11 வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* கணபதிராவ் விருமன்
* செந்தோசா சட்டமன்றத் தொகுதி
* கோத்தா கெமுனிங் சட்டமன்றத் தொகுதி
* சிலாங்கூர் மாநிலத் தேர்தல் 2023
* கோத்தா ராஜா மக்களவைத் தொகுதி

## வெளி இணைப்புகள்

பகுப்பு:சிலாங்கூர் சட்டமன்றத் தொகுதிகள்
புழுவெச்சம்

thumb|லக்வோர்ம் புழுவின் எச்சம், ரெட் வார்ஃப் விரிகுடா, ஆங்கிள்சி தீவு
**புழுவெச்சம்** (*Worm cast*)  என்பது புழுக்களால் உருவாக்கப்படும் ஒரு அமைப்பு ஆகும். இது பொதுவாக கடற்கரைகள் போன்ற மண்வெளிகளில் காணப்படுகிறது. இது பல புழுக்கள் இருப்பதுபோன்ற தோற்றத்தை வழங்குகிறது.

மேலும், ஒரு புழு அல்லது பல புழுக்கள் உள்ள இடத்தை கண்டறியவும் இந்த புழுவெச்சம் பயன்படுத்தப்படுகிறது.

## மேற்கோள்கள்

## வெளி இணைப்புகள்

பகுப்பு:புழுக்கள்
பகுப்பு:மண் அறிவியல்
அந்துப்பூச்சி கண்காணிப்பு

அந்துப்பூச்சி கண்காணிப்பு (Mothing)அல்லது அந்துப்பூச்சி கவனிப்பு என்பது வன உயிரினக் கவனிப்பு வகைகளில் ஒன்றாகும். இதில் அந்துப்பூச்சிகளை பொழுதுபோக்கிற்காகவும், பொதுமக்கள் பங்கேற்கும் அறிவியல் ஆய்வுகளுக்காகவும் கவனிக்கப்படுகின்றன. இது பறவை கண்காணிப்பு செய்வதைப் போன்றதே; ஆனால் பறவைகளுக்கு பதிலாக அந்துப்பூச்சிகள் கவனிக்கப்படுகின்றன.

பல பறவை கண்காணிப்பு நிலையங்கள் அந்துப்பூச்சிகளைப் பிடித்து ஆய்வு செய்யும் பிடி கருவிகளையும் இயக்குகின்றன.

### முறைகள்
thumb|அந்துப்பூச்சிகள் மற்றும் பிற இரவுச் செயலில் ஈடுபடும் பூச்சிகளை ஈர்க்க, வெள்ளை துணி அருகில் ஒளி அமைப்பு ஒன்றை அமைப்பது வழக்கமாக பயன்படுத்தப்படுகிறது.
அந்துப்பூச்சி பார்வை பெரும்பாலும் ஈர்ப்புப் பொருட்கள் உதவியுடன் மேற்கொள்ளப்படுகிறது. உதாரணமாக, சர்க்கரை கரைசலை மரங்களின் தண்டுகளில் பூசுதல் அல்லது ஒளியைப் பயன்படுத்துதல் போன்றவை.

மேலும், அந்துப்பூச்சி பார்வைக்காகவே வடிவமைக்கப்பட்ட அந்துப்பூச்சி பிடி கருவிகள் உள்ளன. இவை தாமாக தயாரிக்கும் வகைகளாகவும் வணிக முறையில் தயாரிக்கப்பட்டவையாகவும் கிடைக்கின்றன.

## மேலும் பார்க்க

* அந்துப்பூச்சி
* தேசிய அந்துப்பூச்சி வாரம்

## மேற்கோள்கள்

பகுப்பு:அந்துப்பூச்சிகள்
தேசிய அந்துப்பூச்சி வாரம்

**தேசிய அந்துப்பூச்சி வாரம்** (*National Moth Week*) என்பது அந்துப்பூச்சி எண்ணிக்கையும் பரவலையும் ஆய்வு செய்து பதிவு செய்யும் பொதுமக்கள் பங்கேற்கும் அறிவியல் திட்டம் ஆகும். இந்த ஆண்டு நிகழ்வு ஒவ்வொரு ஆண்டும் சூலை மாதத்தின் கடைசி வாரத்தில் நடத்தப்படுகிறது.

இந்த நிகழ்வு, அறிவியலாளர்களையும் அறிவியல் பின்னணி இல்லாத பொதுமக்களையும் பெரும்பாலும் இரவுக் கால ஆய்வுகளில் அந்துப்பூச்சிகளை கவனித்து பதிவு செய்ய ஊக்குவிக்கிறது. மக்கள் ஒழுங்குபடுத்தப்பட்ட நிகழ்வுகள் மூலமாகவும் அல்லது தங்களின் சொந்த தோட்டங்களில் தனிப்பட்ட முறையிலும் இதில் பங்கேற்கலாம்.

தேசிய அந்துப்பூச்சி வாரம், பெரிய உயிரியல் தகவல் சேமிப்பு அமைப்புகளுடன் இணைந்து செயல்படுத்தப்படுகிறது. பங்கேற்பாளர்கள் அந்துப்பூச்சிகளின் பரவல் வரைபடங்களை உருவாக்கி, உலகம் முழுவதும் அந்துப்பூச்சிகளின் வாழ்க்கை வரலாறு தொடர்பான தகவல்களை வழங்குகின்றனர்.

தேசிய அந்துப்பூச்சி வாரம் அமெரிக்க ஒன்றியத்தில் உள்ள நியூ ஜெர்சி மாநிலத்தின் ஒரு லாப நோக்கமற்ற சுற்றுச்சூழல் அமைப்பினரால் 2012ஆம் ஆண்டு தொடங்கப்பட்டது. தொடங்கியதிலிருந்து, இந்த நிகழ்வில் பங்கேற்பு அமெரிக்காவின் ஐம்பது மாநிலங்களிலும் மற்றும் உலகம் முழுவதும் எண்பதுக்கும் மேற்பட்ட நாடுகளிலும் பரவியுள்ளது.

2023ஆம் ஆண்டு, அனைத்து ஐம்பது மாநிலங்களிலும் மற்றும் நூற்றுப் பதினேழு நாடுகளிலும் இருந்து ஆயிரக்கணக்கானோர் பதிவு செய்து இதில் பங்கேற்றனர்.

## மேலும் பார்க்க
* அந்துப்பூச்சி கண்காணிப்பு

## மேற்கோள்கள்

## வெளியிணைப்புகள்
* 
* East Brunswick Environmental Commission
பகுப்பு:அந்துப்பூச்சிகள்
கோட்டகுடா

**கோட்டகுடா** *(Kotagudda)* என்பது இந்தியாவின் கர்நாடகா மாநிலத்தின் தும்கூர் மாவட்டத்தில் உள்ள பவகாடா வட்டத்தில் உள்ள ஒரு கிராமம் ஆகும். இது பவகாடாவிலிருந்து 13 கி.மீ தொலைவில் அமைந்துள்ளது. இக் கிராம ஊராட்சியில் சைலா பூர் ஆராக்யாதன் அல்லி மற்றும் பல கிராமங்கள் உள்ளன. சித்ரதுர்கா மற்றும் ஒய்.என். ஹோசகோட்டேவை இணைக்கும் சாலை உள்ளது. 2011 மக்கள் தொகை கணக்கெடுப்பின்படி, 771 வீடுகளில் 3414 பேர் வசித்தனர். இந்தக் கிராமத்தின் முக்கிய விவசாய சாகுபடி பயிர் நிலக்கடலை  ஆகும்.
## மேற்கோள்கள்

பகுப்பு:தும்கூர் மாவட்டத்திலுள்ள கிராமங்கள்
பகுப்பு:தும்கூர் மாவட்டம்
உயிரியல் செலவு

**உயிரியல் விலை** (*Biological cost*) அல்லது வளர்சிதை மாற்ற விலை என்பது ஒரு குறிப்பிட்ட செயல்பாட்டை நிறைவேற்ற உயிரினம் ஒன்று கூடுதலாக செலவிட வேண்டிய ஆற்றல் மற்றும் வளங்களின் அளவை குறிக்கிறது. கூடுதல் ஆற்றல் தேவையால் அந்த உயிரியின் வழக்கமான வளர்ச்சி, இனப்பெருக்கம், மொத்த தகுதி குறையலாம்.

உதாரணமாக, நுண்ணுயிரியலில் மருந்து எதிர்ப்பு  மிக அதிக வளர்சிதை மாற்ற விலையைக் கொண்டதாகும். குறிப்பாக நுண்ணுயிர் எதிர்ப்பு மிக உயர்ந்த வளர்சிதை மாற்ற விலையினை ஏற்படுத்துகிறது.

நுண்ணுயிரியலில் மருந்து (ஆண்டிபயாட்டிக்) எதிர்ப்பு இதற்கான சிறந்த உதாரணமாகும். பாக்டீரியாக்கள் மருந்து எதிர்ப்பைப் பெறும்போது, இவை:

* கூடுதல் நொதிகளை உற்பத்தி செய்ய வேண்டும் (எ.கா., β-லாக்டமேஸ்),
* இலக்கு புரதங்கள் அல்லது செல்சுவர் அமைப்புகளை மாற்ற வேண்டும்.

இந்த செயல்முறைகள் அனைத்தும் ஏ. டி. பி.க்களையும் செல்சார்ந்த வளங்களையும் கூடுதலாகப் பயன்படுத்துகின்றன. ஆகவே, நுண்ணுயிர் எதிர்ப்புக்கு அதிக வளர்சிதை மாற்ற சக்தித் தேவைப்படுகிறது.

இதன் விளைவாக:

* நுண்ணுயிர் எதிர்ப்பி இல்லாத சூழலில், எதிர்ப்பு கொண்ட பாக்டீரியாக்கள் மெதுவாக வளரக்கூடும்.
* குறைந்த வளர்சிதை மாற்ற செலவு கொண்ட, எதிர்ப்பு இல்லாத பாக்டீரியாக்கள் அவற்றை விட அதிகமாக வளர்ச்சி பெறக்கூடும்.

## மேற்கோள்கள்

பகுப்பு:வளர்சிதைமாற்றம்
கோகர்ணேஸ்வர்

**கோகர்ணேஸ்வர்** (*Gokarneshwor*), நேபாளம் நாட்டின் பாக்மதி மாநிலம், காத்மாண்டு சமவெளி,  காத்மாண்டு மாவட்டத்தில் உள்ள ஒருநகராட்சி ஆகும். இந்நகரம் காத்மாண்டு நகரத்திற்கு வடகிழக்கே 12.3 கிலோமீட்டர் தொலைவில் உள்ளது. 

கோகர்ணேஸ்வர் நகராட்சி புதிதாக 2 டிசம்பர் 2014 அன்று நிறுவப்பட்டது.  இந்நகரத்தில் *நேபாள மருத்துவக் கல்லூரி & மருத்துவ மனை* உள்ளது. இந்நகராட்சியில் பாக்மதி ஆறு பாய்கிறது.  
## மக்கள் தொகை பரம்பல்
2021ஆம் ஆண்டின் கணக்கெடுப்பின்படி, கோகர்ணேஸ்வர் நகரத்தின் மக்கள் தொகை 1,49,366 ஆகும்.  சராசரி எழுத்தறிவு 85.5% ஆகும்.
## படக்காட்சி

## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்
*http://gokarneshwormun.gov.np/
பகுப்பு:நேபாள நகரங்கள்
பகுப்பு:பாக்மதி மாநிலம்
புக்கிட் காசிங் சட்டமன்றத் தொகுதி

**புக்கிட் காசிங் சட்டமன்றத் தொகுதி** (**N34**) (மலாய்: *Bahagian Pilihan Raya Bukit Gasing*; ஆங்கிலம்: *Bukit Gasing State Constituency*; சீனம்: 武吉加星州选区) என்பது மலேசியா, சிலாங்கூர், பெட்டாலிங் ஜெயாவில் உள்ள ஒரு சட்டமன்றத் தொகுதி ஆகும். இந்தத் தொகுதி பெட்டாலிங் ஜெயா மக்களவைத் தொகுதியில் (**P105**); பெட்டாலிங் ஜெயா மாநகராட்சி; மற்றும் கோலாலம்பூர் மாநகராட்சியின் கீழ் அமைந்துள்ளது.

புக்கிட் காசிங் சட்டமன்றத் தொகுதி 1984-ஆம் ஆண்டில் உருவாக்கப்பட்டது. மறுசீரமைக்கப்பட்ட இந்தத் தொகுதியில், முதன்முதலாக 1986-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

1986-ஆம் ஆண்டில் இருந்து புக்கிட் காசிங் சட்டமன்றத் தொகுதி, சிலாங்கூர் மாநில சட்டமன்றத்தில் பிரதிநிதிக்கப் படுகிறது. தற்போது **[[ராஜீவ் ரிசியகரன்]]** *(Rajiv Rishyakaran)* என்பவர் இந்தச் சட்டமன்றத் தொகுதியின் உறுப்பினராக உள்ளார். புக்கிட் காசிங் தொகுதியின் தற்போதைய வாக்காளர் எண்ணிக்கை: 16.9% மலாய்க்காரர்கள்; 62.1% சீனர்கள்; 17.2% இந்தியர்கள்; 3.79% பிற இனத்தவர் என பதிவாகி உள்ளது.

30 மார்ச் 2018 அன்று வெளியிடப்பட்ட மத்திய அரசிதழின்படி, புக்கிட் காசிங் தொகுதி 20 வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## குறிப்புகள்


## மேலும் காண்க
* வி. டேவிட்
* கங்கா நாயர்
* திரேசா கோக்
* சேவியர் செயக்குமார்
* எம். மனோகரன்

## வெளி இணைப்புகள்

பகுப்பு:சிலாங்கூர் சட்டமன்றத் தொகுதிகள்
கௌசிகா ஆறு

**கௌசிகா மகாநதி** (*Kowsika Mahanadhi*) என்பது இந்தியாவின் தமிழ்நாடு மாநிலத்தில் உள்ள விருதுநகர் மாவட்டத்தில் பாயும் ஓர் ஆறாகும்.

## வெள்ளப்பெருக்கு
2006 ஆம் ஆண்டில், ஆற்றில் ஏற்பட்ட வெள்ளப்பெருக்கு ஆற்றங்கரை ஓரத்தில் வசிக்கும் மக்களின் வாழ்க்கையில் குறிப்பிடத்தக்க தாக்கத்தை ஏற்படுத்தியது. ஆற்றின் அருகே வசிக்கும் மக்களின் வீடுகளுக்குள் ஆற்று நீர் புகுந்தது. 2006 ஆம் ஆண்டிற்குப் பின்னர் பெரிய வெள்ளப்பெருக்கு எதுவும் ஏற்படவில்லை.

## செயல்திட்டம்
கௌசிகா ஆற்றைக் காப்பாற்றுவதற்காக, 2025 ஆம் ஆண்டில் ஆற்றின் இருபுறமும் உள்ள கரைகளைச் சுத்தம் செய்து, சுவர் எழுப்புவதற்காக அரசாங்கம் நிதி ஒதுக்கியுள்ளது.

## மேலும் காண்க
*தமிழக ஆறுகளின் பட்டியல்

## மேற்கோள்கள்

பகுப்பு:விருதுநகர் மாவட்ட ஆறுகள்
புக்கபட்னா

**புக்கபட்னா** *(Bukkapatna)* என்பது இந்தியாவின் தென் மாநிலமான கருநாடகாவின் தும்கூர் மாவட்டத்தின் சிரா வட்டத்தில் (தாலுகாவில்) அமைந்துள்ள ஒரு கிராமமாகும். 

## மக்கள் தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி, புக்கபட்னத்தின்  மக்கள் தொகை 6108 இருந்தது, அதில் 3111 ஆண்கள் மற்றும் 2997 பெண்கள் இருந்தனர்.

## இடம்
இந்த கிராமமானது கிழக்கே சிரா நகரத்தாலும், மேற்கே ஹுலியார் மற்றும் கெங்கேரி நகரத்தாலும், தெற்கே ஹகலவாடி நகரத்தாலும் சூழப்பட்டுள்ளது.

## மேற்கோள்கள்

## வெளியிணைப்புகள்
* http://Tumkur.nic.in/

பகுப்பு:தும்கூர் மாவட்டத்திலுள்ள கிராமங்கள்
பகுப்பு:தும்கூர் மாவட்டம்
சர்க்காரீ சட்டமன்றத் தொகுதி

**சர்க்காரீ சட்டமன்றத் தொகுதி** *(Charkhari Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது மகோபா மாவட்டத்தில் அமைந்துள்ளது. சர்க்காரீ, அமீர்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
மாடலூர்

**மாடலூர்** *(Madalur)* என்பது இந்தியாவின் தென் மாநிலமான கருநாடகாவில் தும்கூர் மாவட்டத்தின் சிரா வட்டத்தில் அமைந்துள்ள ஒரு கிராமமாகும்.

## மக்கள் தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி, இக்கிராமத்தின் மக்கள் தொகை 6193 ஆக இருந்தது, அதில் 3174 ஆண்கள் மற்றும் 3019 பெண்கள் இருந்தனர். 

## மேற்கோள்கள்

## வெளியிணைப்புகள்
* http://Tumkur.nic.in/

பகுப்பு:தும்கூர் மாவட்டத்திலுள்ள கிராமங்கள்
திலோத்தமா நகராட்சி

**திலோத்தமா நகராட்சி** (*Tilottama Municipality*), நேபாளம் நாட்டின் லும்பினி மாநிலம், ரூபந்தேஹி மாவட்டத்தில் உள்ளது. திலோத்தமா நகராட்சி 167வார்டுகளைக் கொண்டுள்ளது.திலோத்தமா நகராட்சியானது மாவட்டத் தலைமையிடமான சித்தார்த்தநகருக்கு 2 கிலோமீட்டர் தொலைவிலும்; மாநிலத் தலைநகரான பூத்வலிற்கு தென்கிழக்கில் 9.1 கிலோமீட்டர் தொலைவிலும் உள்ளது. 2021ஆம் ஆண்டின் கணக்கெடுப்பின்படி, திலோத்தமா நகராட்சியின் மக்கள் தொகை 149,657 ஆகும். மேலும் கௌதம புத்தர் பிறந்த லும்பினி எனும் இடம் திலோத்தமாவிற்கு 17 கிலோமீட்டர் தொலைவில் உள்ளது.

## அருகமைந்த நகரங்கள்
* பூத்வல்
* சித்தார்த்தநகர்
* லும்பினி
## இதனையும் காண்க
* நேபாள நகரங்கள்
## மேற்கோள்கள்


## வெளி இணைப்புகள்
*

பகுப்பு:நேபாள நகரங்கள்
பகுப்பு:லும்பினி மாநிலம்
செயின்ட்-பெனோயிட், ரீயூனியன்

**செயிண்ட்-பெனாய்ட்** (*Saint-Benoît*) என்பது பிரான்சின் கடல்கடந்த பிராந்தியமாக இந்தியப் பெருங்கடலில் அமைந்துள்ள   ரீயூனியனின் தீவின் ஒரு கம்யூன் ஆகும். இது ரீயூனியனின் தலைநகரான செயிண்ட்-டெனிசிலிருந்து தென்கிழக்கே சுமார் 40 கிலோமீட்டர் தொலைவில்  தீவின் கிழக்குப் பகுதியில் அமைந்துள்ளது.

## வரலாறு
thumb|ஹோட்டல் டி வில்லே
ஹோட்டல் டி வில்லே 1966 இல் கட்டி முடிக்கப்பட்டது. 

## புவியியல்
இது தீவில் பரப்பளவின் அடிப்படையில் இரண்டாவது பெரிய நகரமாகும். இந்த கம்யூனின் மேற்கில் ரீயூனியனின் மிகப்பெரிய ஏரியான கிராண்ட் எடாங் அமைந்துள்ளது. அந்த ஏரிக்கு அருகில் பிராஸ் டி'அனெட் அருவி உள்ளது.

### காலநிலை
செயிண்ட்-பெனோயிட் ஒரு வெப்பமண்டல மழைக்காட்டு காலநிலையைக்  ( கோப்பென் காலநிலை வகைப்பாடு *Af* ) கொண்டுள்ளது. இங்குள்ள காலநிலை வெப்பமண்டல வகையைச் சேர்ந்தது. இது *அலிஸஸ்* அல்லது வணிகக் காற்று எனப்படும் காற்றுகளால் பாதிக்கப்படுகிறது. செயிண்ட்-பெனோய்ட்டில் சராசரி ஆண்டு வெப்பநிலை 23.8 °C (74.8 °F) ஆகும். சராசரி ஆண்டு மழைப்பொழிவு 3,455.9 மிமீ (136.06 அங்குலம்) ஆகும். இதில் பிப்ரவரி மாதம் அதிக மழை பெய்யும் மாதமாகும். சராசரியாக, பிப்ரவரியில் வெப்பநிலை மிக அதிகமாக, சுமார் 26.5 °C (79.7 °F) ஆகவும், ஜூலையில் மிகக் குறைவாக, சுமார் 21.0 °C (69.8 °F) ஆகவும் இருக்கும். செயிண்ட்-பெனோய்ட்டில் இதுவரை பதிவு செய்யப்பட்ட மிக உயர்ந்த வெப்பநிலை 2004 ஆம் ஆண்டு பிப்ரவரி 6 ஆம் தேதி 34.1 °C (93.4 °F) ஆகும்; இதுவரை பதிவு செய்யப்பட்ட மிகக் குறைந்த வெப்பநிலை 1991 ஆம் ஆண்டு ஜூலை 15 ஆம் தேதி 10.5 °C (50.9 °F) ஆகும்.

## மக்கள் தொகை

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
குணராஜா ஜார்ஜ்

**குணராஜா ஜார்ஜ்** (ஆங்கிலம்; மலாய்: *Gunarajah George*) என்பவர் ஒரு மலேசிய அரசியல்வாதி ஆவார். இவர் மே 2018 முதல் மலேசியா, சிலாங்கூர், செந்தோசா சட்டமன்றத் தொகுதியின் *(Sentosa State Constituency)* (**N48**) சட்டமன்ற உறுப்பினராக (**MLA**) பணியாற்றி வருகிறார்.

அவர் பாக்காத்தான் அரப்பான் (**PH**) கூட்டணியின் ஓர் உறுப்புக் கட்சியான பிகேஆர் (**PKR**) கோத்தா ராஜா கிளையின் உறுப்பினராகவும் கிளைத் தலைவராகவும் உள்ளார்.

## பொது
குணராஜா ஜார்ஜ், 2025-இல் கோத்தா ராஜா பிகேஆர் கிளைத் தலைவராகத் தேர்ந்தெடுக்கப்பட்டார். மே 2025 கட்சித் தேர்தலில், அவர் பிகேஆர் கட்சியின் மத்திய தலைமைக் குழுவின் உறுப்பினராகத் தேர்ந்தெடுக்கப்பட்டார்.

## தேர்தல் முடிவுகள்

## மேற்கோள்கள்

## மேலும் காண்க
* சிலாங்கூர் மாநில சட்டமன்றம்
* செந்தோசா சட்டமன்றத் தொகுதி
* மலேசிய இந்திய அரசியல்வாதிகளின் பட்டியல்
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:சிலாங்கூர் மாநில சட்டமன்ற உறுப்பினர்கள்
பிரகாஷ் ஜம்புநாதன்

**பிரகாஷ் ஜம்புநாதன்** (ஆங்கிலம்; மலாய்: *Preakas Sampunathan*) (பிறப்பு: 7 ஏப்ரல் 1982) என்பவர் ஒரு மலேசிய அரசியல்வாதி; மற்றும் வழக்கறிஞர் ஆவார். இவர் ஆகத்து 2023 முதல் மலேசியா, சிலாங்கூர், கோத்தா கெமுனிங் சட்டமன்றத் தொகுதியின் *(Kota Kemuning State Constituency)* (**N50**) சட்டமன்ற உறுப்பினராக (**MLA**) பணியாற்றி வருகிறார். மலாயர்; சீனர் 73.2% பெரும்பான்மை கொண்ட இந்தச் சட்டமன்றத் தொகுதியில், ஒரு மலேசிய இந்தியர் 71.84% பெரும்பான்மையில் தேர்வு செய்யப்பட்டது, மலேசிய வரலாற்றில் ஓர் அரசியல் சாதனையாக அறியப்படுகிறது.

இவர் பாக்காத்தான் அரப்பான் (**PH**); மற்றும் முன்னர் பாக்காத்தான் ராக்யாட் (**PR**) கூட்டணிகளின் ஓர் உறுப்புக் கட்சியான ஜனநாயக செயல் கட்சியின் (**DAP**) உறுப்பினராக உள்ளார். மலேசியாவின் மூத்த அரசியல்வாதியும்; பிரபல வழக்குரைஞருமான கர்பால் சிங் அவர்களைத் தம்முடைய வழிகாட்டியாகவும்; நம்பிக்கைக்குரிய அறிவுரையாளராகவும் கருதுகிறார்.

கோத்தா கெமுனிங் சட்டமன்றத் தொகுதியின் 2023 வாக்காளர் எண்ணிக்கை: 
* **39.8%** மலாயர்
* **33.4%** சீனர்
* **23.1%** இந்தியர்
* **3.76%** பிற இனத்தவர்

## வாழ்க்கை
பிரகாஷ் ஜம்புநாதன் அவருடைய பெற்றோரின் ஆறு பிள்ளைகளில் மூத்தவராக ஒரு நடுத்தர குடும்பத்தில் பிறந்தார். இவரின் தந்தை ஒரு சரக்குந்து ஓட்டுநராக வேலை செய்தார்; இவரின் தாயார் ஒரு ரப்பர் மரம் சீவும் தொழிலாளி ஆவார்.

## சிலாங்கூர் மாநிலத் தேர்தல் 2023

2023 சிலாங்கூர் மாநிலத் தேர்தலில், கோத்தா கெமுனிங் மாநிலத் தொகுதியில் போட்டியிட பாக்காத்தான் அரப்பான் கூட்டணியால் பரிந்துரைக்கப்பட்டார். அதன்வழி இவர் அரசியலில் அறிமுகமானார். 2023 சிலாங்கூர் மாநிலத் தேர்தலில் பெரிக்காத்தான் நேசனல் (**PN**) வேட்பாளர் ஜிம்மி சியூ ஜி கேங் *(Jimmy Chew Jyh Gang)*; மற்றும் மலேசிய மக்கள் கட்சியின் (**PRM**) கே. குணசேகரன் குப்பன் ஆகியோர் பிரகாஷ் ஜம்புநாதனுக்கு எதிராகத் தேர்தலில் போட்டியிட்டனர். 

அந்தத் தேர்தலில் பிரகாஷ் ஜம்புநாதன் **24,288** வாக்குகள் பெரும்பான்மையில் (**41.27%**) வெற்றி பெற்று, சிலாங்கூர் மாநில சட்டமன்றத்திற்கு கோத்தா கெமுனிங் சட்டமன்ற உறுப்பினராகத் தேர்ந்தெடுக்கப்பட்டார்.

## தேர்தல் முடிவுகள்

## மேற்கோள்கள்

## மேலும் காண்க
* கணபதிராவ் விருமன்
* கோத்தா கெமுனிங் சட்டமன்றத் தொகுதி
* மலேசிய இந்திய அரசியல்வாதிகளின் பட்டியல்
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:சிலாங்கூர் மாநில சட்டமன்ற உறுப்பினர்கள்
ஒற்றைச்செல் உயிரினம்

**ஒற்றைச்செல் உயிரினம்** (*Unicellular organism*) ஒற்றைச் செல்லால் மட்டுமே ஆன உயிரினங்கள், ஒற்றைச்செல் உயிரிகள் எனப்படுகின்றன. இவை பூமியின் மிகப்பழமையான உயிர் வடிவங்களாகக் கருதப்படுகின்றன. இவை புரோக்கரியோட்டுகள் மற்றும் யூகாரியோட்டுகள் என இருவகைப்படும். பாக்டீரியாக்கள் மற்றும் ஆர்க்கியாக்கள் பெரும்பாலும் ஒருசெல் கொண்ட புரோக்கரியோட்டுகள் ஆகும். யூகாரியோட்டுகளில் புரோட்டோசோவா, சில பாசிகள் மற்றும் பூஞ்சைகள் ஒருசெல் உயிரிகளாக உள்ளன.

## முக்கிய பண்புகள்
இவற்றில் ஒரே ஒரு செல்லே சுவாசம், உணவு உட்கொள்ளுதல், இனப்பெருக்கம் போன்ற அனைத்து வாழ்வியல் செயல்பாடுகளையும் மேற்கொள்கிறது. பலசெல் உயிரிகளைப் போலன்றி, இவற்றில் திசுக்களோ உறுப்புகளோ கிடையாது. அமீபா, பாரமீசியம், ஈஸ்ட் போன்றவை இதற்குச் சிறந்த எடுத்துக்காட்டுகள் ஆகும். பெரும்பாலானவை நுண்ணோக்கியால் மட்டுமே காணக்கூடியவை என்றாலும், சில பாசி வகைகள் வெறும் கண்ணால் பார்க்கும் அளவிற்குப் பெரியதாக வளரக்கூடியவை. இவை பெரும்பாலும் பாலிலா இனப்பெருக்க முறையில் பெருகுகின்றன.

## மேற்கோள்கள்

பகுப்பு:உயிரினங்கள்
டிரைபுரோமோ ஐசோசயனூரிக் அமிலம்

**டிரைபுரோமோ ஐசோசயனூரிக் அமிலம்** (*Tribromoisocyanuric acid*) என்பது C3Br3N3O3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமத் தொகுப்பு வினைகளில் புரோமினேற்ற வினைக்கு இச்சேர்மம் ஒரு வினையாக்கியாகச் செயல்படுகிறது.  இது ஒரு வலுவான புரோமின் வாசனையுடன் கூடிய ஒரு வெள்ளை நிறப் படிகத் தூள் ஆகும். இச்சேர்மம்  டிரைகுளோரோ ஐசோசயனூரிக் அமிலத்தைப் போன்றதாகும். 

## பயன்கள்
அரோமாட்டிக் சேர்மங்களையும் ஆல்க்கீன்களையும் புரோமினேற்றம் செய்ய டிரைபுரோமோ ஐசோசயனூரிக் அமிலம் பயன்படுகிறது.

## மேற்கோள்கள்

பகுப்பு:கரிம புரோமைடுகள்
பகுப்பு:கரிம வேதியியல் வினையாக்கிகள்
பகுப்பு:யூரியாக்கள்
பகுப்பு:டிரையசீன்கள்
புரோமோவளையபுரோப்பேன்

**புரோமோவளையபுரோப்பேன்** (*Bromocyclopropane*) என்பது C3H5Br என்ற மூலக்கூற்று வாய்ப்பாட்டால் விவரிக்கப்படும் ஒரு கரிமபுரோமின் சேர்மமாகும். இது ஆலோ ஆல்க்கேன் குடும்பத்தைச் சேர்ந்த ஒரு சேர்மமாகும். 

## தயாரிப்பு
வெள்ளி வளையபுரோப்பேன் கார்பாக்சிலேட்டுடன் புரோமினைச் சேர்த்து வினைபுரியச் செய்வதன் மூலம் புரோமோவளையபுரோப்பேனை தயாரிக்கலாம்.:

:C3H5CO2Ag  +  Br2  ->  C3H5Br +  AgBr  +  CO2

## வேதிப்பண்புகள்
டை எத்தில் ஈதரை கரைப்பானாகப் பயன்படுத்தி மக்னீசியத்துடன் இச்சேர்மத்தை வினைபுரியச் செய்யும்போது, ​​சுமார் 25–30% சைக்ளோபுரோப்பைல்மக்னீசியம் புரோமைடு கிரிக்னார்டு வினைப்பொருள் மட்டுமே கிடைக்கிறது. அதே சமயம், உலோகப் பரப்பில் நிகழும் மாற்று வினைகளால் ஏறக்குறைய அதே அளவு வளையபுரோப்பேன் உருவாகிறது.

வெப்பப்படுத்தும் போது இந்தச் சேர்மம் மாற்றியமைக்கப்பட்டு 1-புரோமோபுரோப்பீன் மற்றும் 3-புரோமோபுரோப்பீன் ஆகியவற்றை உருவாக்குகிறது.

## இயற்பியல் பண்புகள்
புரோமோவளையபுரோப்பேன் சேர்மம் ஒரு எரியக்கூடிய திரவமாகும். சரும எரிச்சலையும் கடுமையான கண் எரிச்சலையும் ஏற்படுத்தும்.  குளோரோஃபார்ம் மற்றும் மெத்தனால் ஆகியவற்றில் கரையும். தண்ணீரில் கரையாது.

## மேலும் காண்க
* புரோமோசைக்ளோயெக்சேன்

## மேற்கோள்கள்

பகுப்பு:கரிம புரோமைடுகள்
பகுப்பு:வளையபுரோப்பைல் சேர்மங்கள்
சித்திரகூட் சட்டமன்றத் தொகுதி, உத்தரப் பிரதேசம்

**சித்திரகூட் சட்டமன்றத் தொகுதி** *(Chitrakoot Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது சித்திரக்கூட மாவட்டத்தில் அமைந்துள்ளது. இது பாந்தா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
சைலைலீன் இருபுரோமைடு

**சைலைலீன் இருபுரோமைடு** (*Xylylene dibromide*) என்பது C6H4(CH2Br)2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைலைலீன் டைபுரோமைடு என்ற பெயராலும் அறியப்படுகிறது. வெளிறிய வெள்ளை நிறத்தில் திண்மப் பொருளாகக் காணப்படுகிறது. மற்ற பென்சைல் ஆலைடுகளைப் போலவே, இதுவும் கண்களில் எரிச்சலை உண்டாக்கும். இதில் உள்ள இரண்டு C-Br பிணைப்புகளின் வசதியான வினைத்திறன் காரணமாக, இது ஒரு பயனுள்ள வினைக்காரணியாக உள்ளது. பாரா மற்றும் மெட்டா சைலைலீன் இருபுரோமைடு ஆகிய இரண்டு மற்ற மாற்றியங்களும் அறியப்பட்டுள்ளன.

## தயாரிப்பு
ஆர்த்தோ-சைலீன் மற்றும் புரோமின் ஆகியவற்றின் ஒளி வேதியியல் வினை மூலம் சைலைலீன் இருபுரோமைடு தயாரிக்கப்படுகிறது:

:C6H4(CH3)2  +  2Br2  →  C6H4(CH2Br)2  +  2 HBr

## வினைகள்
சைலைலீன் இருபுரோமைடை மேலும் புரோமினேற்றம் செய்தால் சைலைலீன் டெட்ராபுரோமைடு உருவாகும்:

:C6H4(CH2Br)2  +  2Br2  →  C6H4(CHBr2)2  +  2 HBr

தயோயூரியாவுடன் வினைபுரிந்து, தொடர்ந்து இடைநிலை பிசு ஐசோதயோயூரோனியம் உப்பை நீராற்பகுப்புக்கு உட்படுத்தினால், சைலைலீன் டைபுரோமைடை  டைதயோலாக (C6H4(CH2SH)2) மாற்றலாம்.

சைலைலீன் இருபுரோமைடு என்பது, சைலைலீன் என்றும் அழைக்கப்படும், நிலைத்தன்மையற்ற மூலக்கூறான ஆர்த்தோ-குவினோன் டைமீத்தேனின் ஒரு முன்னோடிச் சேர்மமாகும். இந்தச் சேர்மமானது இரும்பு கார்போனைலின் முன்னிலையில் ஆலசன் நீக்க வினை நிகழ்த்தப்படும்போது பிடித்து வைக்கப்படுகிறது. 

சைலைலீன் இருபுரோமைடை இலித்தியம் உலோகத்துடன் வினைபுரியச் செய்வதன் மூலம் இருபென்சோவளையஆக்டேன் பெறப்படுகிறது. இது இருபென்சோவளைய ஆக்டாடெட்ராயீனின் முன்னோடிச் சேர்மமாகும்.

## தொடர்புடைய சேர்மங்கள்
*பென்சைல் புரோமைடு

## மேற்கோள்கள்

பகுப்பு:கரிம புரோமைடுகள்
பகுப்பு:கண்ணீர் வரவழைக்கும் முகவர்கள்
பகுப்பு:பென்சைல் சேர்மங்கள்
ஞானப்பிரகாசர் (பலர்)

ஞானப்பிரகாசர் என்னும் பெயர் கொண்ட சைவ சமயப் பெருமக்கள் பலர் 14-18 நூற்றாண்டுகளில் பல்வேறு ஊர்களில் வாழ்ந்து வந்தனர். அவர்களில் பலர் நூல்கள் இயற்றித் தமிழ்ப்பணியும் செய்துள்ளனர். இவர்களைத் தொகுத்துக் காட்டும் அட்டவணை ஒன்றை மு. அருணாசலம் தந்துள்ளார். 

#### அட்டவணை

#### மேற்கோள்

பகுப்பு:சைவ சமய நூலாசிரியர்கள்
பாப்பா ராயுடு

**பாப்பா ராயுடு** அல்லது **பாப்பா ராயுடு விருமன்** (ஆங்கிலம்; மலாய்: *Papparaidu Veraman* அல்லது Papparaidu s/o Veraman) (பிறப்பு: 31 மார்ச் 1975) என்பவர் சிலாங்கூர் மந்திரி பெசார் அமிரூதின் சாரி கீழ் உள்ள பாக்காத்தான் அரப்பான் (**PH**) மாநில நிர்வாகத்தில், சிலாங்கூர் மாநில ஆட்சிக்குழுவின் (**EXCO**) அமைச்சராகவும், ஆகத்து 2023 முதல் சிலாங்கூர் மாநில சட்டமன்ற உறுப்பினராகவும் (**MLA**) பணியாற்றிய மலேசிய அரசியல்வாதி ஆவார். 

அவர் பாக்காத்தான் அரப்பான் (**PH**) கூட்டணியின் ஓர் உறுப்புக் கட்சியான ஜனநாயக செயல் கட்சியின் (**DAP**) உறுப்பினராக உள்ளார். நவம்பர் 2021 முதல் சிலாங்கூர் ஜனநாயக செயல் கட்சியின் மாநில உதவி அமைப்புச் செயலாளராகவும் பணியாற்றியுள்ளார். 

அவர் தற்போது இந்திய வம்சாவளியைச் சேர்ந்த ஒரே சிலாங்கூர் மாநில ஆட்சிக்குழுவில் அமைச்சராகவும், கிள்ளான் மக்களவைத் தொகுதியின் (**P110**) நாடாளுமன்ற உறுப்பினர் கணபதிராவ் விருமன் அவர்களின் தம்பியாகவும் உள்ளார்.

## அரசியல் வாழ்க்கை
2023 சிலாங்கூர் மாநிலத் தேர்தலில், ஆளும் பாக்காத்தான் அரப்பான் (**PH**) மற்றும் பாரிசான் நேசனல் (**BN**) ஆகிய கூட்டணிகள் சிலாங்கூர் மாநில சட்டமன்றத்தில் எளிய பெரும்பான்மை வாக்குகளைப் பெற்று மீண்டும் ஆட்சிக்கு வந்தன. அதைத் தொடர்ந்து, பாக்காத்தான் அரப்பான் கூட்டணியின் சுங்கை துவா சட்டமன்ற உறுப்பினர் அமிருதீன் சாரி மீண்டும் மந்திரி பெசாராக நியமிக்கப்பட்டார். 

பாப்பா ராயுடு, சிலாங்கூர் மாநில ஆட்சிக்குழு உறுப்பினராக நியமிக்கப்பட்டார். மேலும் மனிதவளம், வறுமை ஒழிப்பு, பழங்குடியினர்; சிறுபான்மை விவகாரங்கள் மற்றும் புத்தமதம், கிறித்தவம், இந்து மதம், சீக்கியம், தாவோயிசம் (**LIMAS**) ஆகிய துறைகளின் மாநில அமைச்சர் பதவியை 23 ஆகத்து 2023 அன்று மந்திரி பெசார் அமிரூதின் சாரி பாப்பா ராயுடு அவர்களிடம் வழங்கினார்.

## சிலாங்கூர் மாநிலத் தேர்தல் 2023

2023 சிலாங்கூர் மாநிலத் தேர்தலில், பந்திங் மாநிலத் தொகுதியில் போட்டியிட பாக்காத்தான் அரப்பான் கூட்டணியால் பரிந்துரைக்கப்பட்டார். அதன்வழி அவர் அரசியலில் அறிமுகமானார்.

2023 சிலாங்கூர் மாநிலத் தேர்தலில், பெரிக்காத்தான் நேசனல் (**PN**) கூட்டணியின் **சரவணன் முத்து கிருஷ்ணன்**; மற்றும் சுயேச்சை வேட்பாளர் **ஆங் வெய் யாங்** *(Ang Wei Yang)* ஆகியோரை 22,102 வாக்குகள் பெரும்பான்மையில் தோற்கடித்து, சிலாங்கூர் மாநில சட்டமன்றத்திற்கு முதன் முறையாக பந்திங் சட்டமன்றத் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.

## தேர்தல் முடிவுகள்

## மேற்கோள்கள்

## குறிப்புகள்

## மேலும் காண்க
* கணபதிராவ் விருமன்
* பந்திங் சட்டமன்றத் தொகுதி
* கோத்தா கெமுனிங் சட்டமன்றத் தொகுதி
* மலேசிய இந்திய அரசியல்வாதிகளின் பட்டியல்
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:சிலாங்கூர் மாநில சட்டமன்ற உறுப்பினர்கள்
லகான், நேபாளம்

**லகான்** (*Lahan) ([[நேபாள மொழி]]:*लहान*),  [[நேபாளம்]] நாட்டின் [[தெராய்]] சமவெளி, [[மாதேஷ் மாநிலம்]],   [[சிராஹா மாவட்டம்|சிராகா மாவட்டத்தில்]] உள்ள ஒரு நகர்புற [[நகராட்சி]] ஆகும். இது 
மாநிலத் தலைநகரான [[வீரகஞ்ச்]] நகரத்திலிருந்து 140 கிலோமீட்டர் தொலைவில் உள்ளது.
*மகேந்திர நெடுஞ்சாலை* (East-West Highway) லகான் நகராட்சி வழியாகச் செல்கிறது. 24 வார்டுகளைக் கொண்ட லகான் நகராட்சியின் 2021ஆம்  ஆண்டின் [[மக்கள் தொகை]] 1,02,031 ஆக உள்ளது. லகான் நகராட்சிக்கு தெற்கே 18 கிலோமீட்டர் தொலைவில் உள்ள *தாடி* எனும் ஊர் மற்றும் இந்திய நகரமான *லௌகாஹா'', இந்திய-நேபாளத்தின் வணிக வழித்தடமாக உள்ளது.
## மக்கள் தொகை பரம்பல்
2021ஆம் ஆண்டின் கணக்கெடுப்பின்படி, லகான் நகராட்சியின் மக்கள் தொகை 91,766 ஆகும். இந்நகராட்சியின் மக்கள் தொகையில் தாரு, யாதவர், குஷ்வாகா, இசுலாம், முசாகர் போன்ற ஐந்து இனக்குழுவினரின் விழுக்காடு 53.25% (48,865 பேர்) ஆக உள்ளது. 

## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்
* Official website
* 

பகுப்பு:நேபாள நகரங்கள்
பகுப்பு:மாதேஷ் மாநிலம்
சந்திரகிரி நகராட்சி

**சந்திரகிரி நகராட்சி** (*Chandragiri*), நேபாளம் நாட்டின் பாக்மதி மாநிலம், காத்மாண்டு மாவட்டத்தில் உள்ள  நகராட்சி ஆகும். இது காத்மாண்டு நகரத்திற்கு தென்மேற்கே 12.4 கிலோமீட்டர் தொலைவில் உள்ளது.

## மக்கள் தொகை பரம்பல்
2021ஆம் ஆண்டின் நேபாள கணக்கெடுப்பின்படி, சந்திரகிரி நகராட்சியின் மக்கள் தொகை 136,860 ஆகும். இதன் சராசரி எழுத்தறிவு 87.3% ஆகும்.
## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்
*Chandragiri
பகுப்பு:நேபாள நகரங்கள்
பகுப்பு:மாதேஷ் மாநிலம்
ஆசாரியர் மாணாக்கர் (செய்தி)

சைவ சமய ஆசாரியர்களுக்கும் அவர்களது மாணாக்கர்களுக்கும் இருந்த தொடர்பினை விளக்கும் அட்டவணை ஒன்றை மு. அருணாசலம் தந்துள்ளார். 

## அட்டவணை

## மேற்கோள்கள்

பகுப்பு:சைவ ஆதீனங்கள்
பனசந்திரா

**பனசந்திரா** *(Banasandra)* இந்தியாவின் தென் மாநிலமான கர்நாடகாவின் தும்கூர் மாவட்ட துருவேக்கெரேவின் வடக்கே உள்ள ஒரு சிறிய நகரம் ஆகும். சாலைகள் மற்றும் தொடருந்து சந்திப்பின் காரணமாக இது துருவேக்கெரே பகுதிக்கு ஒரு வணிக மையமாக உள்ளது. இந்திய ரயில்வே இந்தப் பகுதியில் இரயில் பாதையை அமைத்துள்ளது. மாவட்ட தலைமையகத்திலிருந்து மேற்கே 56 கிலோமீட்டர் (35 மைல்) தொலைவிலும், துருவேக்கெரேவிலிருந்து 17 கிலோமீட்டர் (11 மைல்) தொலைவிலும், மாநில தலைநகரான பெங்களூரிலிருந்து 124 கிலோமீட்டர் (77 மைல்) தொலைவிலும் அமைந்துள்ளது.

## மக்கள்தொகை
2011 இந்திய மக்கள் தொகை கணக்கெடுப்பின்படி, பனசந்திராவில் 2,385 பேர் வசித்தனர், மேலும் அவர்களின் கல்வியறிவு விகிதம் 78.92% ஆகும்.

## வணிகம்
1950 களின் முற்பகுதியில் இருந்து, பனசந்திரா பல கனிம மற்றும் தாது பொருட்களை ஏற்றி செல்லும் போக்குவரத்து நிறுவனங்களின் தாயகமாக இருந்து வருகிறது. மாங்கனீசு தாது சிக்கநாயக்கன ஹள்ளியின் வடக்குப் பகுதியிலிருந்து கொண்டு செல்லப்பட்டு, தர மதிப்பீடு செய்யப்பட்ட பின்னர் உலகின் பல்வேறு பகுதிகளுக்கு ஏற்றுமதி செய்யப்படுகிறது.

## கல்வி
பனசந்திரா வி.ச.ச. உயர்நிலைப் பள்ளி மற்றும் வி.ச.ச. ஜூனியர் கல்லூரி இரண்டிற்கும் தாயகமாக உள்ளது, மேலும் சுற்றியுள்ள கிராமங்களுக்கு கல்வி மையமாகவும் செயல்படுகிறது. வி.ச.ச. உயர்நிலைப் பள்ளி 1960 களில் ஒரு கூட்டுறவு சங்கமாக நிறுவப்பட்டது. பின்னர் அரசு உதவி பெறும் உயர்நிலைப் பள்ளி அமைப்பின் ஒரு பகுதியாக மாறியுள்ளது. இந்த மாற்றம் இருந்தபோதிலும், இது ஒரு கூட்டுறவு சங்கமாக தொடர்ந்து செயல்படுகிறது.

## மேற்கோள்கள்

பகுப்பு:தும்கூர் மாவட்டத்திலுள்ள கிராமங்கள்
பகுப்பு:தும்கூர் மாவட்டம்
மறைஞான சம்பந்தர் (மூன்று பேர்)

முதல் மூன்று திருமுறைப் பாடல்களைப் பாடியவர் ஞானசம்பந்தர். இவர் சீகாழியில் பிறந்தவர். காலம் 7 ஆம் நூற்றாண்டு.

பிற்காலத்தில் இவர் பெயரைச் சேர்த்து மறைஞான சம்பந்தர் என்று மூன்று பேர் சூட்டிக்கொண்டனர். 

#### அட்டவணை

#### மேற்கோள்

பகுப்பு:சைவ சமய நூலாசிரியர்கள்
பரஞ்சோதி (4 பேர்)

வரலாற்றில் பரஞ்சோதி என்னும் பெயர் கொண்ட சைவப் பெரியார்கள் நான்கு பேர் காணப்படுகின்றனர். இங்குள்ள அட்டவணை அவர்களை தெளிவாகப் புரிந்துகொள்ள உதவும். 

### அட்டவணை

### மேற்கோள்

பகுப்பு:சைவ சமய நூலாசிரியர்கள்
2021 நேபாள மக்கள் தொகை கணக்கெடுப்பு

**2021 நேபாள மக்கள் தொகை கணக்கெடுப்பு** (*2021 Nepal Census*), நேபாளம் நாட்டின் மத்திய புள்ளியியல் பணியகம் மக்கள் தொகை கணக்கெடுப்பை நடத்தியது. இக்கணக்கெடுப்பு 2021 ஆம் ஆண்டில் நவம்பர் மாதம் 11 முதல் 25  வரை நடைபெற்றது.

## துவக்க முடிவுகள்
நேபாளத்தி மொத்த மக்கள் தொகை 29,192,480 எனக்கணக்கிடப்பட்டது. 

### [[கோசி மாநிலம்]]

### [[மாதேஷ் மாநிலம்]]

### [[பாக்மதி மாநிலம்]]

### [[கண்டகி பிரதேசம்|கண்டகி மாநிலம்]]

### [[லும்பினி மாநிலம்]]

### [[கர்ணாலி பிரதேசம்|கர்ணாலி மாநிலம்]]

### [[தூரமேற்கு பிரதேசம்|தூரமேற்கு மாநிலம்]]

## இதனையும் காண்க
* நேபாள மக்கள்தொகையியல்
## மேற்கோள்கல்

## வெளி இணைப்புகள்
* Central Bureau of Statistics
* National Census 2021
பகுப்பு:நேபாள மக்கட்தொகை கணக்கெடுப்புகள்
செயின்ட்-மேரி, ரீயூனியன்

**செயிண்ட்-மேரி** (*Sainte-Marie*) என்பது பிரான்சின் கடல்கடந்த பிரதேசமான ரீயூனியனில் உள்ள ஒரு கம்யூன் ஆகும். இது ரீயூனியன் தீவின் வடக்குப் பகுதியில் உள்ள இது, தலைநகரான செயிண்ட்-டெனிசுக்கு  கிழக்கே அதன் அருகிலேயே அமைந்துள்ளது.

## வரலாறு
ஹோட்டல் டி வில்லே 1860 இல் கட்டி முடிக்கப்பட்டது. 

## புவியியல்

### காலநிலை
செயின்ட்-மேரி ஒரு வெப்பமண்டல பருவ காற்று காலநிலையைக்  ( கோப்பென் காலநிலை வகைப்பாடு ) கொண்டுள்ளது. இது வெப்பமண்டல சவன்னா காலநிலையுடன்  நெருக்கமாக ஒட்டியுள்ளது. செயின்ட்-மேரியில் சராசரி ஆண்டு வெப்பநிலை 24.5 °C (76.1 °F) ஆகும். சராசரி ஆண்டு மழைப்பொழிவு 1,530.3 மிமீ (60.25 அங்குலம்) ஆகும். இதில் பிப்ரவரி மாதம் அதிக மழை பெய்யும் மாதமாகும். சராசரியாக, பிப்ரவரி மாதத்தில் வெப்பநிலை மிக அதிகமாக, சுமார் 27.0 °C (80.6 °F) ஆகவும், ஜூலை மாதத்தில் மிகக் குறைவாக, சுமார் 21.8 °C (71.2 °F) ஆகவும் இருக்கும். செயின்ட்-மேரியில் இதுவரை பதிவு செய்யப்பட்ட மிக உயர்ந்த வெப்பநிலை 1993 சனவரி 28  அன்று 35.2 °C (95.4 °F) ஆகும்; இதுவரை பதிவு செய்யப்பட்ட மிகக் குறைந்த வெப்பநிலை 1991 ஆகத்து 25  அன்று 12.8 °C (55.0 °F) இருந்தது.

## மக்கள் தொகை

## போக்குவரத்தும் பொருளாதாரமும்
இடது|thumb|ரோலண்ட் கரோஸ் வானூர்தி நிலையம்
ரீயூனியனின் பிரதான வானூர்தி நிலையம் மற்றும் ஏர் ஆஸ்ட்ரல் நிறுவனத்தின் தலைமையகம் செயிண்ட்-மேரியில் அமைந்துள்ளன.    இந்த கம்யூனில் ஒரு சிறிய மீன்பிடி துறைமுகம், ஒரு வணிக வளாகம் மற்றும் ஒரு மதுபான ஆலை ஆகியவையும் உள்ளன.

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
கேவலியர்-சுமித்

**கேவலியர்-சுமித்** (*Thomas Cavalier-Smith*) அல்லது *தோமசு கவாலியர்-சுமித்* (அக்டோபர் 21, 1942- மார்ச் 19, 2021) என்பவர் பிரித்தானிய பரிணாம  உயிரியலாளரும், வகைப்பாட்டியல் அறிஞரும் ஆவார். இவர் உயிரினங்களை வகைப்படுத்தும் முறையில் புரட்சிகரமான மாற்றங்களை ஏற்படுத்தியவர்.

## பிறப்பும், கல்வியும்
தாமசு அக்டோபர் 21, 1942 அன்று இலண்டனில் பிறந்தார். கேம்பிரிட்ச்சு பல்கலைக்கழகத்தில் இளங்கலை படிப்பை முடித்த அவர், லண்டன் கிங்ஸ் கல்லூரியில் தனது முனைவர் பட்டத்தைப் பெற்றார். இவரது ஆரம்பகால ஆய்வுகள் நுண்ணுயிரிகளின் வளர்ச்சி குறித்தும், செல் அமைப்புகளைப் பற்றியதாகவும் அமைந்திருந்தது.

## உயிரியல் வகைப்பாட்டில் பங்களிப்பு
கவாலியர்-சுமித் உயிரினங்களை ஆறு, ஏழு மற்றும் எட்டு உலகங்களாக (Kingdoms) பிரிக்கும் புதிய வகைப்பாட்டு முறைகளை முன்வைத்தார். குறிப்பாக, 1981-இல் 'குரோமிஸ்டா' (Chromista) என்ற புதிய உலகத்தை அறிமுகப்படுத்தினார். இவரது வகைப்பாட்டு முறையில் 'புரோட்டோசோவா' உலகத்தைப் பற்றிய புரிதல்கள் மிக முக்கியமானவை ஆகும். மரபணுத் தகவல்கள், நுண்ணோக்கி ஆகியவற்றின் ஆய்வுகளின் அடிப்படையில் அவர் உயிரினங்களின் கிளைகளுக்கிடையிலான பரிணாமத் தொடர்புகளை விளக்கினார்.

## விருதுகள்
இவர் உயிரினங்களின் 'வாழ்க்கை மரம்' (Tree of Life) பற்றிய கோட்பாடுகளைத் தொடர்ந்து மாற்றியமைப்பதில் ஆர்வம் காட்டினார். இதற்காக 1998-இல் இராயல் சொசைட்டியின் உறுப்பினராகத் (FRS) தேர்ந்தெடுக்கப்பட்டார். 2004-இல் உயிரியலுக்கான பன்னாட்டுப் பரிசையும், 2007-இல் விலங்கியல் சங்கத்தின் பிரிங்க் பதக்கத்தையும் வென்றார்.

## பணிகள்
பிரிட்டிசு கொலம்பியா பல்கலைக்கழகத்தில் தாவரவியல் பேராசிரியராகப் பணியாற்றிய இவர், பின்னர் ஆக்சுபோர்டு பல்கலைக்கழகத்தில் பரிணாம உயிரியல் பேராசிரியராக, 2000-ஆம் ஆண்டு முதல் பணியாற்றினார். பல புதிய தொகுதிகளையும், (Phyla) வகுப்புகளையும் உயிரின வகைப்பாட்டில் சேர்த்த பெருமை இவரைச் சாரும்.

## மறைவு
தாமசு கவாலியர்-சுமித் மார்ச் 19, 2021 அன்று தனது 78-ஆவது வயதில் காலமானார். உயிரியல் வகைப்பாட்டியல் துறையில் இவரது ஆய்வுகள் இன்றும் மிக முக்கியமான வழிகாட்டியாகக் கருதப்படுகின்றன.

## மேற்கோள்கள்

பகுப்பு:பிரித்தானிய உயிரியலாளர்கள்
அன்னா கேத்கார்ட்

**அன்னா காத்கார்ட்** (*Anna Cathcart*) (பிறப்பு: ஜூன் 16,2003) ஒரு கனடிய நடிகை ஆவார். இவர் குழந்தை நட்சத்திரமாக தனது நடிப்பு வாழ்க்கையைத் தொடங்கினார். பிபிஎஸ் கிட்ஸ் என்ற தொலைக்காட்சியில் 2016 முதல் 2019 வரை ஒளிபரப்பப்பட்ட *ஆட் ஸ்குவாட்*  என்ற தொடரில் உளவாளி ஒலிம்பியாவாக நடித்தார். இதற்காக இவர் கனடிய ஸ்கிரீன் விருதை வென்றார். டிஸ்னி சேனல் திரைப்படங்களான டிசெண்டன்ட்ஸ் 2 (2017) மற்றும் டிசெண்டென்ட்ஸ் 3 (2019) ஆகியவற்றில் டிஸ்ஸி டிரெமைனாகவும், *ஜோ வாலண்டைன்* (2019) என்ற வலைத்தொடரில் தலைப்புப் பாத்திரத்திலும் காத்கார்ட் நடித்திருந்தார். நெட்பிளிக்சின் *டூ ஆல் தி பாய்ஸ்* (2018-2021) திரைப்படத் தொடரில் கிட்டி சாங்-கோவேவாக நடித்ததற்காக இவர் ஒரு இளைஞராக  அங்கீகாரத்தைப் பெற்றார். 

## ஆரம்பகால வாழ்க்கை
அன்னா காத்கார்ட் ஜூன் 16,2003 அன்று பிரித்தானிய கொலம்பியாவின் வான்கூவரில் பிறந்தார். இவர் சீன மற்றும் ஐரிய வம்சாவளியைச் சேர்ந்தவர். இவருக்கு ஒரு மூத்த சகோதரி உள்ளார்.

இவர் 2021 இல் உயர்நிலைப் பள்ளியில் கல்வியைப் பெற்றார்.  2023-இல் பிரித்தானிய கொலம்பியா பல்கலைக்கழகத்தில் சமூகவியல் மற்றும் படைப்பு எழுத்தில் பட்டம் பெற்றார்.

## தொழில் வாழ்க்கை
தனது ஏழு வயதில், கேத்கார்ட்  ஒரு சில விளம்பரங்களில் தோன்றினார். தனது எட்டு வயதில், காம்ப்பெல்லின் சூப் விளம்பரத்தில் தோன்றினார். 

## மேற்கோள்கள்

## வெளி இணைப்புகள்
*
*

பகுப்பு:கனடியத் தொலைக்காட்சி நடிகைகள்
பகுப்பு:கனடியத் திரைப்பட நடிகைகள்
பகுப்பு:வாழும் மக்கள்
பகுப்பு:2003 பிறப்புகள்